A Központi Statisztikai Hivatal tájékoztatása

az OSAP 2010, 2011, 2012 és 2013 számú

INTRASTAT adatszolgáltatás 2018-ban érvényes küszöbértékeiről

**Adatszolgáltatási küszöbértékek**

1. Beérkezés esetén 170 millió Ft, kiszállítás esetén 100 millió Ft.
2. A bérmunka (42, 42, 51, 52) ügyletek bármelyikét jelentő gazdasági szervezetekre egyedi szabályozás vonatkozik. Ha a gazdasági szervezet egyik irányban adat-szolgáltatásra kötelezett, másik irányú forgalmát is köteles – küszöbértéktől függetlenül – jelenteni.

**Kiemelt küszöbértékek**

(a) Beérkezés esetén 5 milliárd Ft, kiszállítás esetén 14 milliárd Ft.

(b) A bérmunka utáni szállítás (51-es, illetve 52-es kódú) ügyletekre egyedi szabályozás vonatkozik (lásd az OSAP 2010 és 2012 nyilvántartási számú kérdőívek alábbi leírásainál).

A küszöbértékek az alábbiak szerint határozzák meg az adatszolgáltatási kötelezettséget:

Az **OSAP 2010 nyilvántartási számú Intrastat kiszállítás** kérdőív kitöltésére kötelezettek azok a gazdasági szervezetek, amelyek EU tagállamokba történő kiszállításainak éves értéke meghaladja a 14 milliárd forintot, vagy amelyeknek 51-es, illetve 52-es kódú bérmunka ügyletei (is) vannak, és EU tagállamokba történő kiszállításainak éves értéke meghaladja a 100 millió forintot. (Ez utóbbi esetben az adatszolgáltatónak csak az 51-es, illetve 52-es kódú ügyleteiről kell statisztikai értéket közölnie.)

Az **OSAP 2011 nyilvántartási számú** **Intrastat kiszállítás egyszerűsített** kérdőív kitöltésére kötelezettek azok a gazdasági szervezetek, amelyek EU tagállamokba történő kiszállításainak éves értéke meghaladja a 100 millió forintot, de nem éri el a 14 milliárd forintot, és nincs 51-es, illetve 52-es kódú ügyletük.

Az **OSAP 2012 nyilvántartási számú Intrastat beérkezés** kérdőív kitöltésére kötelezettek azok a gazdasági szervezetek, amelyek EU tagállamokból történő beérkezéseinek éves értéke meghaladja az 5 milliárd forintot, vagy amelyeknek 51-es, illetve 52-es kódú bérmunka ügyletei (is) vannak, és EU tagállamokból történő beérkezéseinek éves értéke meghaladja a 170 millió forintot. (Ez utóbbi esetben az adatszolgáltatónak csak az 51-es, illetve 52-es kódú ügyleteiről kell statisztikai értéket közölnie.)

Az **OSAP 2013 nyilvántartási számú Intrastat beérkezés, egyszerűsített** kérdőív kitöltésére kötelezettek azok a gazdasági szervezetek, amelyek EU tagállamokból történő beérkezéseinek éves értéke meghaladja a 170 millió forintot, de nem éri el az 5 milliárd forintot, és nincs 51-es, illetve 52-es kódú ügyletük.

A gazdasági szervezet a naptári év azon hónapjától köteles Intrastat adatszolgáltatást teljesíteni, amikor az előző tizenkét havi Intrastat-jelentésének, vagy annak hiányában áfa-bevallásában szereplő közösségi beszerzésének, illetve közösségi értékesítésének összesített értéke meghaladja az adatszolgáltatási küszöbértéket.

Központi Statisztikai Hivatal